بيان وزارة الداخلية البارح اللي كيقول انه تم فتح “بحث لتحديد هويات المتورطين في ترويج صور لمصابين في أحداث إجرامية والإدعاء أنها تتعلق بوقائع تعذيب مارستها القوات العمومية بإقليم الحسيمة” واضاف انه “نظرا لخطورة هذه الأفعال والادعاءات المغرضة التي من شأنها تضليل الرأي العام والتأثير سلبا على الإحساس بالأمن وإثارة الفزع بين المواطنين”، فقد تم فتح بحث من طرف السلطات المختصة لتحديد هويات الأشخاص المتورطين في الترويج لهذه الافتراءات والمزاعم قصد ترتيب الآثار القانونية” من بعد عرفنا ان الداخلية اللي حريصة على امن لمغاربة بزاف قررات تقاضي حميد المهداوي مدير موقع “بديل”. لاماب جابت اليوم رأي محامي باش تبرر مقاضاة المهداوي. اذ اكد ان محمد الحسيني قروط المحامي بهيئة الرباط، أمس السبت أن وزارة الداخلية وكأي إدارة مغربية أخرى من حقها توجيه شكاية للمصالح المختصة في حال تعرضها للإهانة والسب والقذف. وقال الحسيني في تصريح لوكالة المغرب العربي للأنباء تعليقا على قرار وزير الداخلية تقديم شكاية ضد مدير نشر موقع إلكتروني، إن اللجوء إلى القضاء سلوك حضاري ، و “أي مواطن كيفما كان مركزه من حقه المطالبة بإنصافه”، مضيفا أنه “إذا كنا نؤمن بدولة المؤسسات، فإن لجوء أي مواطن سواء كان مسؤولا حكوميا أو غير ذلك، في حال رأى انه تعرض لضرر ومس بكرامته، تصرف نبيل ينم عن الاحترام المبدئي لسلطة القضاء ودورها في حماية كرامة الأشخاص”. وذكر بأن وزير الداخلية قرر توجيه شكاية ضد الصحفي حميد المهداوي بسبب نشر هذا الأخير لتسجيل فيديو، يتضمن سيلا من الاتهامات بالفساد والرشوة والعبارات التي تحط من كرامة الوزير. دابا وزير الداخلية السي لفتيت علاش ما يديرش نفس الشيء مع “الاولى” و”ميدي 1 تي في”. ياك نشرو صور ديال احداث ماتش الحسيمة والوداد ورجعوهم للحراك باش يخلعو المواطنين. ياك بزافت المحللين ورجال الدين والمشعودين باسم علم النفس وووو كلهم سبو ريافة اش درتي معاهم. ياك ناس خراين دارو فضايح اكبر. باسم الامن كان خاصك دير شكايات ضد هادو. كان خاصك دير شكايات ضد هادو. اختيار المهداوي وتقديم شكاية ضدو تجلي كبير ديال الدوخة اللي واقع فيها وزير الداخلية. دخولو للحكومة غلط. تعاملو مع حراك الريف غلط. واش ما كاينش شي عاقل فهاد البلاد يوقف هاد العبث. الاعتقالات المحاكمات ما عمرها كانت حل. 
واش ما كاينين عقلاء فهاد لبلاد. شوفو هاد لفتيت ما كيحشمش. خلى على يقاضي قنوات القطب العمومي واللي سبو سكان الريف ما لقى غير المهداوي باش يدعيه